सुदूरपश्चिम गौरीगंगा गोल्डकप : नवयुवा सेमिफाइनलमा
बर्दियाको नवयुवा मैत्रीभाव एकता समाज क्लब तेस्रो सुदूरपश्चिम गौरीगंगा गोल्डकप फुटबल प्रतियोगिताको सेमिफाइनलमा पुगेको छ । मैत्रीभावले कञ्चनपुरको हिमाल फ्रेन्डस क्लबलाई टाइब्रेकरमा ३–२ गोलले पराजित गरेको हो । बाँकेको कोहलपुर रेसिङ सहारा क्लब सेमिफाइनलमा पुगिसकेको छ ।
धनगढी — बर्दियाको नवयुवा मैत्रीभाव एकता समाज क्लब तेस्रो सुदूरपश्चिम गौरीगंगा गोल्डकप फुटबल प्रतियोगिताको सेमिफाइनलमा पुगेको छ । मैत्रीभावले कञ्चनपुरको हिमाल फ्रेन्डस क्लबलाई टाइब्रेकरमा ३–२ गोलले पराजित गरेको हो । बाँकेको कोहलपुर रेसिङ सहारा क्लब सेमिफाइनलमा पुगिसकेको छ ।शुक्रबार निर्धारित समयभित्र दुवैले गोलरहित बराबरी खेलेपछि टाइब्रेकरबाट नजिता निकालिएको हो । पेनाल्टी शुटआउटमा बर्दियाका योगेश थापा, चिरण कार्की र अभिषेक बमले गोल गरे । कञ्चनपुरका शिव वोटे र अञ्जन बोगटीमात्र गोल गर्न सफल भए । शनिवार सेमिफाइनल प्रवेशका लागि कैलाली र आयोजक प्रतिस्पर्धा गर्नेछन् ।